คู่มือสำหรับประชาชน: การขอเปิดระบบกรณีไม่ปรากฏรายการบุคคลที่ไม่มีสถานะทางทะเบียนในฐานข้อมูลทะเบียนราษฎร

หน่วยงานที่รับผิดชอบ: เทศบาลตำบลหนองใหญ่

กระทรวง:กระทรวงมหาดไทย

ชื่อกระบวนงาน:การขอเปิดระบบกรณีไม่ปรากฏรายการบุคคลที่ไม่มีสถานะทางทะเบียนในฐานข้อมูลทะเบียนราษฎร

หน่วยงานเจ้าของกระบวนงาน: เทศบาลตำบลหนองใหญ่

ประเภทของงานบริการ:กระบวนงานบริการที่ให้บริการในส่วนภูมิภาคและส่วนท้องถิ่น (กระบวนงานบริการที่เบ็ดเสร็จในหน่วยเดียว)

หมวดหมู่ของงานบริการ:อนุมัติ

กฎหมายที่ให้อำนาจการอนุญาต หรือที่เกี่ยวข้อง:

1)	ระเบียบสำนักทะเบียนกลางว่าด้วยการจัดทำทะเบียนราษฎรพ.ศ. 2535 รวมฉบับแก้ไขเพิ่มเติมถึงฉบับที่ 5 พ.ศ. 2551

ระดับผลกระทบ: บริการที่มีความสำคัญด้านเศรษฐกิจ/สังคม

พื้นที่ให้บริการ: ส่วนภูมิภาค, ท้องถิ่น

กฎหมายข้อบังคับ/ข้อตกลงที่กำหนดระยะเวลา -

ระยะเวลาที่กำหนดตามกฎหมาย / ข้อกำหนด ฯลฯ	0วัน

ข้อมูลสถิติ

จำนวนเฉลี่ยต่อเดือน60

จำนวนคำขอที่มากที่สุด 150

จำนวนคำขอที่น้อยที่สุด 10

ชื่ออ้างอิงของคู่มือประชาชน [สำเนาคู่มือประชาชน] การขอเปิดระบบกรณีไม่ปรากฏรายการบุคคลที่ไม่มีสถานะทางทะเบียนในฐานข้อมูลทะเบียนราษฎร 07/06/2558 17:50

ช่องทางการให้บริการ

1)	สถานที่ให้บริการ สำนักทะเบียนเทศบาลตำบลหนองใหญ่ ระยะเวลาเปิดให้บริการ เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) หมายเหตุ -

หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต

เป็นกลุ่มเป้าหมายตามยุทธศาสตร์การจัดการปัญหาสถานะและสิทธิของบุคคลโดยต้องเป็นผู้ที่ได้รับการสำรวจเพื่อจัดทำทะเบียนประวัติบุคคลที่ไม่มีสถานะทางทะเบียนภายในวันที่ 2 พฤศจิกายน 2554 โดยมีหลักฐานแบบสำรวจเพื่อจัดทำทะเบียนประวัติ (แบบ 89) หรือใบตอบรับการสำรวจตามแบบ 89/1 หรือสำเนาเอกสารดังกล่าวแต่ไม่ได้รับการบันทึกจัดทำทะเบียนประวัติในฐานข้อมูลโดยบุคคลดังกล่าวต้องมีเอกสารรับรองจากหน่วยงานหรือองค์การที่ทำหน้าที่สำรวจดังนี้
1.1 ถ้าเป็นกลุ่มเด็กหรือบุคคลที่ศึกษาเล่าเรียนในสถานศึกษาต้องมีหนังสือรับรองจากสถานศึกษาที่สำรวจบุคคลนั้น
1.2 ถ้าเป็นคนไร้รากเหง้าต้องมีหนังสือรับรองจากสถานสงเคราะห์หรือหน่วยงานที่ให้การสงเคราะห์ดูแลสำรวจบุคคลนั้น
1.3 กรณีของชนกลุ่มน้อยที่เข้ามาอาศัยอยู่เป็นเวลานานแต่ตกสำรวจให้นายทะเบียนสอบบันทึกถ้อยคำบุคคลที่เป็นชนกลุ่มน้อยชาติพันธุ์เดียวกันจำนวน 3 คนเพื่อให้การรับรองแทนการเรียกหนังสือรับรอง
หมายเหตุ
1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว
2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์เป็นเหตุให้ไม่สามารถพิจารณาได้เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติมโดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าวมิเช่นนั้นจะถือว่าผู้ยื่นคำขอละทิ้งคำขอโดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าวและจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน
3) ขั้นตอนของการสอบสวนข้อเท็จจริงหากผลการสอบสวนไม่ปรากฏข้อเท็จจริงที่ชัดเจนอาจต้องส่งเรื่องให้คณะกรรมการหมู่บ้านหรือคณะกรรมการชุมชนรับรองระยะเวลาต้องขยายเพิ่มขึ้น
4) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จตามมาตรา 10 แห่งพ.ร.บ.การอำนวยความสะดวกในการพิจารณาอนุญาตของทางราชการพ.ศ.2558

ขั้นตอน ระยะเวลา และส่วนงานที่รับผิดชอบ

ที่	ประเภทขั้นตอน	รายละเอียดของขั้นตอนการบริการ	ระยะเวลาให้บริการ	ส่วนงาน / หน่วยงานที่รับผิดชอบ	หมายเหตุ
1)	การตรวจสอบเอกสาร	1) ยื่นคำร้องและจัดทำคำร้องตามแบบพิมพ์ท.ร.31 2) ตรวจสอบความครบถ้วนถูกต้องของเอกสารหลักฐาน	1 วันทำการ	สำนักทะเบียนอำเภอ/สำนักทะเบียนท้องถิ่น	-
2)	การพิจารณา	1) สอบสวนข้อเท็จจริงในพื้นที่เพื่อพิสูจน์ยืนยันสถานะบุคคล 2) รวบรวมพยานหลักฐานพร้อมความเห็นเสนอนายทะเบียนพิจารณา	10 วันทำการ	สำนักทะเบียนอำเภอ/สำนักทะเบียนท้องถิ่น	-
3)	การพิจารณา	นายทะเบียนพิจารณาอนุมัติหรือไม่อนุมัติ	5 วันทำการ	สำนักทะเบียนอำเภอ/สำนักทะเบียนท้องถิ่น	-
4)	การพิจารณา	-กรณีที่มีคำสั่งอนุมัตินายทะเบียนส่งเรื่องให้สำนักทะเบียนกลางตรวจสอบเพื่อขอเปิดระบบการบันทึกจัดทำทะเบียนประวัติบุคคลที่ไม่มีสถานะทางทะเบียนและแจ้งผลการพิจารณาให้ผู้ยื่นคำขอทราบเป็นหนังสือ -กรณีที่มีคำสั่งไม่อนุมัติให้แจ้งเหตุผลดังกล่าวด้วย	7 วันทำการ	สำนักทะเบียนอำเภอ/สำนักทะเบียนท้องถิ่น	-
5)	การพิจารณา	สำนักทะเบียนกลางตรวจสอบหลักฐานเอกสารผลการพิจารณาอนุญาตของนายทะเบียนและพิจารณาเปิดระบบโปรแกรมเพื่อให้บันทึกข้อมูลเพิ่มเติม	12 วันทำการ	สำนักบริหารการทะเบียน	-
6)	การพิจารณา	-สำนักทะเบียนกลางแจ้งผลการเปิดระบบโปรแกรมเพื่อให้บันทึกข้อมูลเพิ่มเติม -สำนักทะเบียนอำเภอ/สำนักทะเบียนท้องถิ่นบันทึกข้อมูลในระบบและแจ้งผู้ยื่นคำขอมาดำเนินการจัดทำบัตรประจำตัว	5 วันทำการ	สำนักบริหารการทะเบียน	-

ระยะเวลาดำเนินการรวม 40 วันทำการ

งานบริการนี้ผ่านการดำเนินการลดขั้นตอน และระยะเวลาปฏิบัติราชการมาแล้ว

ยังไม่ผ่านการดำเนินการลดขั้นตอน

รายการเอกสารหลักฐานประกอบการยื่นคำขอ

15.1) เอกสารยืนยันตัวตนที่ออกโดยหน่วยงานภาครัฐ

ที่	รายการเอกสารยืนยันตัวตน	หน่วยงานภาครัฐผู้ออกเอกสาร	จำนวนเอกสาร ฉบับจริง	จำนวนเอกสาร สำเนา	หน่วยนับเอกสาร	หมายเหตุ
1)	แบบสำรวจเพื่อจัดทำทะเบียนประวัติบุคคลที่ไม่มีสถานะทางทะเบียน (แบบ 89) หรือใบตอบรับการสำรวจตามแบบ 89/1	กรมการปกครอง	1	1	ฉบับ	(รับรองสำเนาถูกต้อง)
2)	กลุ่มเด็กหรือบุคคลที่ศึกษาเล่าเรียนในสถานศึกษามีหนังสือรับรองจากสถานศึกษาที่สำรวจ	กระทรวงศีกษาธิการ	1	1	ฉบับ	(รับรองสำเนาถูกต้อง)
3)	กลุ่มคนไร้รากเหง้าต้องมีหนังสือรับรองจากสถานสงเคราะห์หรือหน่วยงานที่ให้การสงเคราะห์ดูแลและสำรวจบุคคลนั้น	กระทรวงการพัฒนาสังคมและความมั่นคงของมนุษย์	1	1	ฉบับ	(รวมทั้งหนังสือรับรองจากสถานสงเคราะห์ในสังกัดของเอกชน***รับรองสำเนาถูกต้อง)

15.2) เอกสารอื่น ๆ สำหรับยื่นเพิ่มเติม

ที่	รายการเอกสารยื่นเพิ่มเติม	หน่วยงานภาครัฐผู้ออกเอกสาร	จำนวนเอกสาร ฉบับจริง	จำนวนเอกสาร สำเนา	หน่วยนับเอกสาร	หมายเหตุ
1)	ทะเบียนบ้านและบัตรประจำตัวประชาชนของพยานผู้รับรองตัวบุคคลกรณีกลุ่มชนกลุ่มน้อยที่เข้ามาอาศัยอยู่เป็นเวลานานแต่ตกสำรวจนายทะเบียนสอบบันทึกถ้อยคำบุคคลที่เป็นกลุ่มน้อยชาติพันธุ์เดียวกันจำนวน 3 คนเพื่อให้การรับรองแทนการเรียกหนังสือรับรอง	กรมการปกครอง	1	1	ฉบับ	(รับรองสำเนาถูกต้อง)
2)	เอกสารอื่นซึ่งมีรูปถ่ายที่ทางราชการออกให้ (ถ้ามี) เช่นหลักฐานการศึกษาหลักฐานการปล่อยตัวคุมขังฯลฯ	-	1	1	ฉบับ	(รับรองสำเนาถูกต้อง)

ค่าธรรมเนียม

1)	ไม่มีค่าธรรมเนียม ค่าธรรมเนียม0 บาท หมายเหตุ -

ช่องทางการร้องเรียน

สำนักงานเทศบาลตำบลหนองใหญ่ โทร 038-219479

ตัวอย่างแบบฟอร์ม ตัวอย่าง และคู่มือการกรอก

ไม่มีแบบฟอร์ม ตัวอย่าง และคู่มือการกรอก

หมายเหตุ

-